Dirvonai (12232057)
55°14′17″ š. pl. 24°41′27″ r. ilg.﻿ / ﻿55.23806°š. pl. 24.69083°r. ilg.﻿ / 55.23806; 24.69083 Dirvonai – ežeras Lietuvoje, Ukmergės rajone, 1 km į rytus nuo Deltuvos, Užuoraisčio pelkės šiaurinėje dalyje, Deltuvos botaniniame draustinyje. Ežero ilgis iš pietvakarių į šiaurės rytus – 0,29 km, plotis – iki 0,14 km. Altitudė 76,3 m. Krantai žemi, pelkėti, apaugę medžiais ir krūmynais. Vakarinėje pakrantėje plyti pievos. Į pietryčius nuo ežero telkšo dar vienas Dirvonų ežeras. Į šiaurę nutiestas kelias  145  Kėdainiai–Šėta–Ukmergė . Ežeras nenutekantis, priklauso Storės baseinui (Šventosios intakas).